**ÅRSMELDING FOR SLENESET BÅTFORENING.**

**2022.**

Styret har for 2022 bestått av:

Helge Oddøy. Styreleder.

Agnar Olsen. Nestleder.

Steinar Joakimsen. Kasserer.

Thore Thoralvsen. Sekretær.

Dan Kristian Larssen. Styremedlem.

Janne Kari Henningsen. Styremedlem.

Villy Hansen. 1. Varamedlem.

Terje Løkken. 2. Varamedlem.

Pr 31.12 2022 har foreningen 166 medlemmer. Dette er en mer enn 2021.

Noen utmeldinger, men flere nye er kommet til.

Vi har 5 stk på venteliste for båtplass. 2 store, og 3 små. Det er 1 ledig plass uten innskudd på innersiden av piren.

Vi har også for 2022 5 båter på kortidsleie/månedsleie.

Dette gir gode leieinntekter, og kommer i tillegg til de som er innom på korttidsbesøk.

Antall gjestedøgn er vanskelig å få full oversikt over, men kan synes å ha gått noe ned.

Det er avholdt 5 styremøter i tillegg til årsmøtet.

Huset har vært utleid 6 ganger. Bursdager, Bryllup. Grillparty, og julemesse.

Det er avholdt 7 dugnader. Blant annet malt østveggen, fjernet groe på taket, limt løse pappshingel, montert zink på mønet, oppsetting, og demontering av teltene. Med mere.

Det er utført dykkerinspeksjon av fortøyninger og kaiefront.

Noe stein er også flyttet som lå for nære noen trossser.

Styret har gjort vedtak om å oppgradere nøkkelsystemet til et enklere og sikrere system.

Dette er gjennomført med nye, og eller ombyggging av eksisterende lås.

Dette innebærer at de nøklene som utleveres må kvitteres for å ha mottatt.

Båtforeningen har kjøpt inn en propell, som har stått på en båt som er bygget hos Jakobsen mek. i sin tid.

Det er også kjøpt inn ny tørketrommel, da den gamle havarerte.

Det er avholdt 11 søndagskafeer. Den 12. måtte dessverre avlyses da det ikke var noen som var villig til å stille den aktuelle søndagen.

Det er et populært tiltak som samler mye folk. Godt besøkt alle søndagene.

Det ble som vanlig gjennomført sommerlotteri. Det kom inn veldig mange og flotte gevinster også dette året. Mye lodd ble solgt, og trekning på årets siste søndagskafe som vanlig.

Etter 2 år med pandemi, kunne vi igjen arrangere «Vårsleppe»

Det må vel sies ble en suksess. Det samlet mange båter, og regattaen ble gjennomført på tross av at værgudene lang i fra spilte på lag med oss. Det var spesielt ett av teltene det gikk ut over. Lilleteltet ble rasert, og er siden kassert.

Nytt av året var at vi hadde begge kveldene i Slenesvika. Dette mener vi fungerte så bra at det kan videreføres til kommende « Vårslepp» Det var stinn brakke på fredagskvelden, veldig godt oppmøte under middagsserveringen, samt også på lørdagskvelden. Dessverre ble det ikke oppdaget at noe bestilt bacalao ikke var kommet, så det dessverre for lite av den.

21. oktober avhold vi tradisjon tro medlemsfest /rekeaften med en uhøytidelig Quis.Fullt hus, og etter tilbakemelding god mat og trivelig kveld.

Også dette året måtte vi sende ut regning for manglende dugnad. Dette til tross for at det er mange muligheter for å ta et tak. Når det er sagt, så er mange veldig flink å stille opp.

Det må sies det gikk greit å få komite til « Vårsleppe» som det trengs mange til for å få gjennomført.

Avslutningsvis ønsker undertegnede å takke alle som har bidratt til at vi kan være stolte av båtforeningen, og den betydning den har, ikke bare for de som besøker havna, men også for

Oss alle på øya.

For styret i Sleneset Båtfofening.

Helge Oddøy. Styreleder.